NaiveNeuron/SloPal huggingface dataset:
V. Veteška, podpredseda NR SR: (2006-04-19):
P. Bódy, poslanec: Vážený pán kolega, nemám najmenší dôvod stiahnuť tento pozmeňujúci návrh a o zvažovaní terminológie, či je to organizácia pacientov alebo právnických osôb zastupujúcich záujmy osoby so zrakovým postihnutím, môžeme diskutovať pokojne osobne pri káve. Nemám absolútne žiadny záujem preferovať nejaké právnické osoby, ktoré by hľadali priestor v tomto zákone tak, aby sa mohli priživovať alebo niečo podobné. Naopak, je to len a len technická záležitosť. Ďakujem.
Farkašovský, Karol, poslanec NR SR (2018-06-18):
Ďakujem všetkým kolegom a kolegyni za faktické poznámky. Pán poslanec Dostál, ja viem, že znakom mladosti je odvaha, kritickosť aj už určitá revolta, a s tým nesúhlasím, ale čo ste hovorili, že novinár nemá čo komunikovať s orgánmi činnými v trestnom konaní. No potom sa pýtam, kde sa končí jeho práca. Jeho práca sa končí subjektívnym obvinením dotyčného človeka? Na základe čoho a na základe prečo. Pani Kaščáková, pokiaľ ide o vzdelanie novinára, ja určite nelimitujem novinára jeho vzdelaním, ja ho limitujem jeho praktickými novinárskymi skúsenosťami, jeho praktickými novinárskymi zručnosťami a jeho osobnostnou novinárskou zrelosťou. To sú tri dôležité veci, dovolím si povedať, okrem analytickej schopnosti, najdôležitejšie veci, ktoré by mali zdobiť investigatívneho novinára a novinára vôbec. Pán Pčolinský, no, nerozhorčoval som sa, nevyplakával som, povedal som svoj názor, ktorý je podopretý viac ako 30-ročnými skúsenosťami v médiách. Nepoznám komunikáciu v rámci RTVS, ale už ako bolo dobrým zvykom pri určitých novinárov, novinároch v tejto inštitúcii, všetko sa ocitlo zázračným spôsobom na webe a na Facebooku. No a RTVS nie je televízia Slovenskej národnej strany, to si vygumujte z hlavy, prosím, a nový mediálny zákon pripravuje sa, určite vyvoláme k tomuto celospoločenskú diskusiu. Ďakujem.
Kaník, Ľudovít, poslanec NR SR (2011-09-07):
Pani poslankyňa, ja by som tak nedramatizoval ten váš záver. Určité niektoré praktické postrehy, ktoré ste tam povedali, stoja za zváženie. A veď máme prvé čítanie. V druhom čítaní cez pozmeňujúce návrhy sa dá určite vylepšiť to, čo za vylepšenie stojí. Ale ja sa vyjadrím len k jednej veci, k tej časti, ktorá hovorí o zužovaní rozdielu daní z nehnuteľností medzi bytmi, domami a podnikateľskými subjektmi. To je jednoducho pre mňa koniec výpalníctva, pretože niekedy, žiaľbohu, niektorí starostovia a primátori si zabezpečovali svoju popularitu populizmom takého typu, že minimalizovali daň pre väčšinu svojich voličov, samozrejme, čo sú obyvatelia bytov. A vypaľovali podnikateľov, neuvedomujúc si pritom, že práca pre ľudí, ktorí bývajú v tých bytoch, je závislá od týchto podnikateľov. A to nie je zdravé, to nie je dobré. Veď je prirodzené, že vy s tým súhlasiť nemôžete, pretože to prenáša na plecia primátorov a starostov väčšiu zodpovednosť za to, ako stanovia tú daň, akým spôsobom ju rozdelia, veď nemusia stanovovať hneď jej extrémne horné a spodné polohy. Veď na to je to, aby sa to nejakým spôsobom kategorizovalo podľa podmienok v obci, podľa jej záujmov. A tam by to malo smerovať. Takže rozumiem, prečo s tým nesúhlasíte, ale myslím si, že tak ako to bolo nastavené doteraz, to nebolo dobré.
Kuffa, Štefan, poslanec NR SR (2022-10-19):
Reagujem na Filipa Kuffu, toto, čo tu hovoril. (Prerušenie vystúpenie predsedajúcim.)
V. Veteška, podpredseda NR SR: (2004-09-10):
M. Cagala, poslanec: Ďakujem za slovo, pán predsedajúci. Len niekoľko slov k tomu, čo tu pán Mikuš predniesol. Ja som bol niekedy šéfom firmy, ktorá dodáva technológiu do jadroviek, ešte do prvej bohunickej a takisto i do mochovskej. Otvorene vám hovorím z pohľadu jedného z technológov, že je tragédiou tohto štátu, že sa nepokračovalo v dostavbe jadrovej elektrárne hneď po dokončení 1. a 2. bloku Mochoviec. Prichádzame o miliardy korún ročne. Chátra nám tam nielen stavba, betón, ale aj technológia, ktorá je tam dodaná. Čím neskôr to budeme robiť, tým drahšia bude dostavba a o to viac sa bude musieť peňazí investovať a možno bude i dlhšia návratnosť. Som presvedčený, že argumenty, ktoré tu povedal pán Mikuš, hovoria nielen o tom, čo všetko naši odborníci pripravili, aj odborníci svetových renomovaných firiem na fórach, kde som sa stretával s tými odborníkmi, priznávali, že jediná forma alebo jediná možnosť dostavby Mochoviec umožní Slovensku byť sebestačným v energetike. A máme dobré prípady zo štátov, kde energie je málo. Posledný prípad Taliansko. Myslím, že Slovensko, keď bude rozumnou cestou uvažovať o koncepcii energetiky, nemusí k tomuto nikdy dôjsť. Takže ja som presvedčený, že argumenty, ktoré tu hovoril, a i sám osobne poznám, hovorím, nielen technológiu, poznám celú stavbu, poznám každú kobku, každé poschodie, i mínus piate, i mínus šieste, myslím si, že čím skôr dostaviame Mochovce, tým tomuto štátu prinesieme efekt, zdroj a peniaze. Ďakujem.
Zvolenská, Zuzana, ministerka zdravotníctva SR (2013-12-04):
Ďakujem veľmi pekne. Pri tomto poste som vedela, že sa dozviem hodne asi aj o psychotropných a škodlivých látkach, že sa toľko dozviem o semenách, som skutočne netušila a bolo to pre mňa vcelku aj naozaj obohacujúce. Veľmi rada by som len uviedla na pravú mieru aj tú prvú časť rozpravy, kde skutočne existuje nadrezortný orgán stále. Rada pre drogovú problematiku skutočne zasadá v takom istom zložení, čo sa týka zástupcov jednotlivých ministerstiev, ako zasadala aj predtým. Teraz teda organizačne patrí na ministerstvo zdravotníctva a zasadajú v nej naozaj zástupcovia na najvyššej úrovni, väčšinou na úrovni štátnych tajomníkov zo všetkých rezortov. Čo sa týka tejto právnej úpravy, chcela by som len, aby to nezaniklo, zdôrazniť, že tento zákon a úpravy robené v jeho prílohe nie sú podkladom pre nejaké trestné stíhanie alebo vôbec nejakú kvalifikáciu niektorých prečinov alebo trestných činov. Jedná sa o prílohu zákona, ktorá na základe chemického rozboru v súlade s jednotlivými dohovormi, kde tieto vlastne posúdenia sa nedejú len na pôde ako Slovenska, ale celkovo, konštatujú, že niektoré, niektoré látky, v tomto prípade teda v jednej časti sa to týka priamo teda semien niektorých rastlín, nie sú predmetom vlastne chemického skúmania, pokiaľ sú nachádzané napr. v nejakom produkte. Práve preto sme volili tú právnu úpravu, ktorú sme predostreli aj minule, a ďakujem, že naozaj je povedané veľmi objektívne, že je to veľmi obtiažne toto upraviť a že to bol veľký pokrok pre Slovensko, že v prípade, že sa nájde pri kontrolách vlastne takýto produkt, nepostupuje sa ďalej tým, že sa stiahne napríklad – teda ja som ani nevedela, že to je aj v čokoláde –, ale napr. daná čokoláda celá z predaja, pretože tieto skupiny sú určené na to, aby sme vedeli reagovať a v prípade, že aj v produktoch aj sú, práve boli určené v rámci tých crazy shopov a ostatných vecí. Tieto veci sú okamžite, kým, skôr ako sa preukazujú všetky tie ostatné náležitosti, stiahnuté. Budem veľmi úprimná, neviem, či sa jednotlivé tie druhy semien prakticky rozlišujú, ale v prípade preradenia, to nie je podstatné v tomto zákone, pretože jedná sa o chemické rozbory daných projektov. Nie sú, nie je podkladom zaradenie v jednotlivej skupine nejaké pri nachádzaní pri jednotlivcovi, či on, sa pri ňom nachádzajú tie semienka, alebo nenachádzajú, ale podrobnú správu si skutočne o tom, naozaj si zistím, lebo ma to zaujalo. Ale v tomto prípade jednoznačne v žiadnych semenách, čo sa týka celého rodu vlastne konope, sa nenachádzajú kanabidoidy, vôbec sa tam nenachádzajú v tých semenách ako také, preto niet dôvodu, aby pri tých kontrolách v rámci, v rámci úradu verejného zdravotníctva, v prípade, že sa takéto semená v potravinách nachádzajú alebo v iných produktoch, tieto produkty na základe tohto zákona boli stiahnuté. Ďakujem.
Laššáková, Jana, podpredsedníčka NR SR (2013-06-18):
Pán poslanec Sulík, nech sa páči.
Šeliga, Juraj, podpredseda NR SR (2021-05-03):
Ďakujem pekne. Na vaše vystúpenie nie sú žiadne faktické poznámky. Vyhlasujem rozpravu za skončenú. Na návrh štyroch poslaneckých klubov vyhlasujem prestávku na poradu klubov do zajtra do 10.00 hod. Pán premiér, až zajtra budete môcť zaujať záverečné slovo. Ďakujem vám pekne. Dobrú noc všetkým, prerušujem rokovanie. (Prerušenie rokovania o 23.04 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 288
P. Paška, predseda NR SR: (2008-03-27):
Pán poslanec Jánoš bude spravodajcom pre tento vládny návrh zákona.
Mesterová, Zuzana, poslankyňa NR SR (2024-01-24):
Ďakujem pekne za slovo, pán predsedajúci. Ja tiež chcem podporiť argumentáciu pána poslanca Saba, ktorý veľmi krásne zhrnul všetky výhrady Európskeho parlamentu, ktoré nám avizovali aj s tými následkami, ktoré môžu nastať. A tiež si myslím, že tejto vláde je absolútne jedno, že prídeme o eurofondy, že vlastne tento štát za ich vlády bude strádať, lebo však im ide len o seba. Oni sa tak strašne boja sami o seba, že už to nevedia ani skrývať. Už je to také akože na plač celé, aké je to priehľadné. Ale tak čo by sme čakali od vlády, na čele ktorej stojí jeden unavený, už aj neschopný premiér, ktorý je tak v područí oligarchov a podržtaškov Tibora Gašpara, že už ani nevie racionálne svoje kroky zakrývať niečím, čo by aspoň navonok vyzeralo nejako dôstojne proste. Ono sa to nedá inak okomentovať, lebo ak počúvame jeho vyjadrenia cynické ku stavu na Ukrajine a vojne na Ukrajine a k obetiam vojny, taký človek si nezaslúži nejaké šetrné vyjadrenie. Proste je to hanbou Slovenska a navždy ňou zostane, to je celá pravda, ktorá teraz je, a... a tak to aj bude. A tým, čo robí a ako to robí, len poukazuje na to, že už nie je hodný toho, aby bol premiérom tejto republiky. A jediné, prečo ním je, je to len preto, že rozosieval strach a polarizoval spoločnosť, aby tu ochránil svojich kumpánov, a to je na hanbu a plač. A dúfam, že nikdy na to história nezabudne. (Reakcia z pléna.) Ja na pána Saba reagujem, lebo on tiež na to reagoval a reaguje na to aj Európsky parlament, veď v konečnom dôsledku... (Prerušenie vystúpenia predsedajúcim.)
Hrnčiar, Andrej, podpredseda NR SR (2016-11-28):
Ďakujem. Končím možnosť nahlásiť sa na faktické, s faktickými poznámkami. Na vystúpenie pani poslankyne chce reagovať pán poslanec Mihál. Nech sa páči.
V. Veteška, podpredseda NR SR: (2006-02-01):
K. Fajnor, poslanec: Ďakujem pekne, pán predsedajúci. Dovoľte, aby som zareagoval na predrečníka, ktorý, samozrejme, logicky reagoval aj na predkladaciu správu. Chcel by som povedať, je taký zaujímavý paradox. Svojím spôsobom som zistil, že pán Šimko a mnohí iní majú veľmi radi socializmus. Ale paradoxom je, že majú ho radi len pre seba. Všetky výhody, ktoré môžu jednoducho vyžrať, poviem to v tomto parlamente, pretože tu mám imunitu, by pán Šimko rád vyžral. Ostatných ľudí, 400 000 nezamestnaných chce nechať na ulici, to čo vytvorili, všetkých bezdomovcov, ktorým teraz tam dávajú nejaké stany a tak ďalej, to je ich pivo, znížená životná úroveň, to všetko robota pána Šimka. Pán Šimko, nehanbíte sa? Nebuďte taký egoista. Nemajte radi socializmus len pre seba. My chceme socializmus, ale pre všetkých občanov Slovenska, ďakujem.
A. Belousovová, podpredsedníčka NR SR: (2008-07-01):
Ďalej v rozprave vystúpi pani poslankyňa Sabolová a po nej sa pripraví pán poslanec Slafkovský. Nech sa páči, pani poslankyňa, máte slovo.
P. Paška, predseda NR SR: (2010-04-27):
(Hlasovanie.) 101 prítomných, všetci boli za. Návrhy sme schválili.
Vaľová, Jana, poslankyňa NR SR (2013-09-10):
V prvom rade by som začala od začiatku. Pán kolega, kritizovali ste pána ministra, že zrazu dnes je ochotný vlastne prijať aj zmeny návrhov vo volebnom zákone. Predtým zase ste opačne. Vy si každú chvíľu protirečíte, celá opozícia. Pred tým ste rozprávali, že neexistuje komunikácia, neexistuje diskusia. Potom vravíte opätovne, že ide prijímať zmeny. No asi tie zmeny vyplynú z tej diskusie, z tej komunikácie. A ja si myslím, že každý múdry človek, ak prijme diskusiu, ak v nej padnú ozaj kompetentné návrhy a dobré návrhy, tak jednoducho tie zmeny prídu. Takže v tom by som vôbec nevidela žiaden problém. A v tom si myslím, že ani nemôžte pána ministra kritizovať, čo ste urobili, a to aj z toho dôvodu, že naozaj ten volebný zákon je skutočne veľmi ťažký. Ďalej ste rozprávali o tom, že, o volebných komisiách, ako si to SMER všetko nastavuje. Ja vám k tomu poviem, že čo sa týka volebných komisií, tí, ktorí robia voľby a ktorí chodia na voľby, tak vedia, že napríklad, ja vám prečítam, že v obci Rohožník je 47 obyvateľov, z toho bolo voliť, dvadsiati šiesti, a z toho volebná komisia pozostávala z pätnástich ľudí. Niektoré obce z dvadsiatich šiestich. A robia to bežne takto poslanci, že pôjdu a vyžiadajú si podporu aj od takých politických strán, ktoré nikdy naozaj neprekročili ani jedno percento. A tým, že zamestnajú, doslova to poviem, a práve na východnom Slovensku, že zamestnajú niekoho z ich rodiny, a ja poviem zamestnajú, lebo v tom momente dostanú odmenu, tak majú to isté, že celá rodina ich volí. A takto keď si niekto nazmluvní tri, štyri strany, sa s nimi dohodne, tak je schopný prejsť cez voľby. Takže vítam práve tieto zmeny, ktoré sú v tomto zákone, a myslím si, že sú veľmi dôležité. A bude dôležité určite aj moratórium, ale už mám... (Prerušenie vystúpenia časomerom.)
Čepček, Martin, poslanec NR SR (2022-05-19):
Ďakujem pekne. Pani ministerka, keď sa jednalo o vašu legislatívu, tak vám nevadilo ani skrátené legislatívne konanie, ani šesťmesačná lehota, ktorá neuplynula od podania zákona. Keď sa jedná o rodiny, ktoré sú vo vážnej situácii, a aspoň časťou, drobnou časťou im môžeme pomôcť takýmto spôsobom, vtedy tu vytiahnete znásilňovanie legislatívneho procesu. No mne to pripadá, ako keby som bol, ako keby som tu nebol celé to obdobie, dva roky, ale vy ste tých zákonov predkladali viacej a nikdy vám to znásilňovanie legislatívneho procesu nevadilo. Vadí vám to iba v tejto situácii. Toto mi na tom vadí najviac. Ďakujem.
Zmajkovičová, Renáta, podpredsedníčka NR SR (2014-03-27):
Pán podpredseda, prepáčte, váš časový limit určený na odpovede predsedu vlády uplynul. A budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je podpredsedníčky Eriky Jurinovej na ministra životného prostredia Petra Žigu a znie: „Vážený pán minister, podľa informácie na ministerstve životného prostredia je opäť projekt veterných elektrárni, ktoré majú byť stavané v okolí obce Babín. V tejto obci už raz prebehlo referendum o tejto otázke s odmietnutím občanov. Vysvetlite mi, prosím, na základe čoho posudzujete umiestňovanie a kapacitu takýchto projektov. Existuje oficiálny súbor kritérií pre takéto rozhodovanie?“ Nech sa páči, pán minister.
Ďuriš Nicholsonová, Lucia, podpredsedníčka NR SR (2019-03-28):
Pani poslankyňa Zimenová.
Szőllős, Ján poslanec NR SR (2020-11-25):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Glváč, Martin, podpredseda NR SR (2017-04-06):
(Hovorené súčasne s rečníkom.) Pani navrhovateľka! Už som vás raz upozorňoval. Poprosím vás, poprosím vás, aby ste nereagovali.
P. Paška, predseda NR SR: (2009-10-27):
(Hlasovanie.) 114 prítomných, 48 za, 55 proti, 10 sa zdržalo, 1 nehlasoval. Návrh zákona do druhého čítania sme neschválili a nebudeme pokračovať v rokovaní o ňom. Budeme teraz hlasovať v druhom čítaní o vládnom návrhu zákona, ktorým sa mení a dopĺňa zákon č. 596/2008 Z. z. o štátnom rozpočte na rok 2009 . Je to tlač 1242. Pán predseda Burian.
Pellegrini, Peter, predseda NR SR (2015-12-11):
O slovo sa prihlásila pani podpredsedníčka Jurinová, ktorá vystúpi v rozprave. Nech sa páči. (Reakcia z pléna.) Nech sa páči, máte slovo, pani podpredsedníčka.
Šeliga, Juraj, poslanec NR SR (2021-12-10):
Ďakujem pekne. Vlado, ja som ťa pozorne počúval aj tu, aj vzadu, keď som bol, ale ja teraz vlastne neviem povedať, či to je dobré, alebo zlé. Z toho, čo si hovoril, či robíme dobre ten regionálny rozvoj, alebo ho robíme zle.
Bernaťák, Tibor, poslanec NR SR (2016-10-19):
Ďakujem, pán predsedajúci. V rozprave nevystúpil nik. Tak isto nebol daný žiadny pozmeňovací návrh. Preto vás poprosím, aby ste dali hlasovať o tom, že Národná rada prerokuje návrh zákona v druhom čítaní.
Hraško, Igor, poslanec NR SR (2015-05-12):
Ďakujem za slovo. Kolega Číž, to, že SMER nevie zabezpečiť korektnú diskusiu, to už vieme a dali ste nám to už veľakrát, samozrejme, pocítiť. Takže neprišli ste s ničím novým. V každom prípade ľudia, ktorí nemajú našetrené nič, viete prečo? Lebo vaša sociálna vláda nedokáže zabezpečiť pre občanov vyššie platy, aby si mali z čoho našetriť. To je primárny problém. Keby mali ľudia vyššie platy o 200, 300 eur v našej spoločnosti, ej, to by bolo sveta žiť. To by bolo aj z čoho šetriť, ale vy toto nedokážete zabezpečiť. Vy len robíte nesystémové opatrenia, dávate tu smietko, tam smietko, tam omrvinku, tam ohlodanú kosť a toto sú podľa vás systémové riešenia pre občanov. No, nie sú. Z toho si nenašetria, z toho si ani neodložia. No a hovoríte, že sa pchajú financie finančným inštitúciám, tým súkromným, zlým. Viete, to je taká tá vaša rétorika. Nuž, ja vám dám jeden návrh. Dajme moje peniaze mne a ja ich nebudem pchať do tej cudzej inštitúcie. Ja si ich nechám sám pre seba a odložím si ich do budúcnosti. Ja som to tu už niekoľkokrát navrhoval. Vy z ľudí robíte nezodpovedných, proste nerozhodných ľudí, ktorí absolútne nič nevedia a nevedia sa o seba postarať do budúcnosti. Robíte z nich takých, takých papuľkov, ktorí o ničom nevedia, proste oni sú, sú vôbec svojprávni? Áno, vy z nich robíte nesvojprávnych. Či si myslíte, že ľudia sa o svoje rodinné financie nedokážu postarať sami? A je už len na mne, či si rozhodnem, že ich napchám do nejakej súkromnej inštitúcie, pokiaľ jej dôverujem, alebo nie. No a okrem toho, hovorili ste, že tie inštitúcie sú zlé. A ja to zopakujem. Povedal to aj kolega Mihál. Vaša vláda priklepla z príspevkov ľudí, z príspevkov ľudí do toho II. piliera a priklepla zvýšené poplatky. To vaši poslanci, veď aj vy ste to schválili, pán Číž.
Bugár, Béla, podpredseda NR SR (2016-04-27):
Pán poslanec Grendel. Pán podpredseda vlády, tu sa netelefonuje.
Šeliga, Juraj, podpredseda NR SR (2020-09-23):
Pán poslanec Kuffa.
Klus, Martin, poslanec NR SR (2018-05-10):
Ďakujem kolegovi Miroslavovi Beblavému za to, že spomenul jeden z najvážnejších problémov, ktorému momentálne čelia vysoké školy na Slovensku, a to je práve to, že z populačného ročníka nám viac ako jedna tretina študentov odchádza jednoducho mimo. A ako povedal aj kolega Peter Osuský, sú to najčastejšie práve tí najschopnejší, možno najkreatívnejší. A úplne najhorším zo všetkých týchto vecí je fakt, že mnohí z nich sa už na Slovensko viac nevracajú. Nejde teraz len o bakalárske alebo magisterské štúdium, ja poznám mnohých, ktorí sa chceli vrátiť aspoň na doktorandské štúdium, založiť si tu rodinu, ale zlý imidž univerzít, ktorý tiež veľmi správne pán poslanec Beblavý pomenoval, ich od toho jednoducho odlákava. Nehovoriac už o finančných možnostiach, ktoré naše univerzity v tejto súvislosti na rozdiel od tých európskych a – povedzme si úprimne – aj českých, majú. No a ak chceme začať zlepšovať túto situáciu, tak nevyhnutne to musí byť aj tým, že naše univerzity si jednoducho ten imidž zlepšiť v očiach stredoškolskej mládeže musia. V opačnom prípade tu naozaj budú zostávať len tí, ktorí z nejakého dôvodu nemôžu ísť študovať mimo Slovenskú republiku, a to je veľmi zlá správa pre slovenské vysoké školstvo. A úprimne, nevidím žiadny zásadný nástroj, ktorý by k tomuto zlepšenému imidžu našich univerzít mohol pomôcť prostredníctvom týchto dvoch návrhov zákona, ktoré tu v tejto chvíli prerokúvame. Takže ak také sú, pani ministerka, prosím, informujte nás o tom, možno to zlepší náš pesimistický pohľad na vysoké školstvo ako také a možno nás presvedčí, aby sme tento návrh zákona podporili. Ďakujem.
P. Paška, predseda NR SR: (2007-06-19):
A teraz poprosím predsedu výboru pre rozpočet, financie a menu pána poslanca Buriana ako spravodajcu. Máte slovo.
Glváč, Martin, podpredseda NR SR (2016-04-22):
Ďakujem. Na faktické poznámky bude reagovať pán poslanec Jarjabek.
M. Číž, podpredseda NR SR: (2008-11-06):
Teraz nasledujú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 23. septembra 2008 , ktoré ste dostali ako tlač 779. Z dôvodu prehľadnosti, samozrejme, prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 779 nachádza. Otváram teraz rozpravu a pýtam sa, kto sa v rámci tohto bodu hlási do rozpravy. Neregistrujem nikoho. Logicky nie je potrebné, aby sa prípadne vyjadrili členovia vlády. Vyhlasujem rozpravu za skončenú a prerušujem rokovanie o tomto bode. Hlasovať o uznesení ako obvykle budeme na nasledujúcej schôdzi. Teraz otváram posledný bod programu našej schôdze a to je bod interpelácie poslancov . Chcem len pripomenúť, že podľa § 129 ods. 1 a 2 zákona o rokovacom poriadku treba dodržiavať jeho ustanovenia. Ďalej chcem pripomenúť, že ústne prednesenie interpelácie nezbavuje poslanca povinnosti odovzdať interpeláciu písomne predsedovi Národnej rady. Písomne sa do rozpravy prihlásili traja poslanci: pani poslankyňa Tkáčová, pán poslanec Pál Csáky a pani poslankyňa Tóthová. Takže pristúpime k ich vystúpeniam. Slovo má pani poslankyňa Tkáčová, pripraví sa pán poslanec Csáky.
Bugár, Béla, podpredseda NR SR (2011-07-07):
Páni poslanci, neberte mu sekundy! Nech sa páči.
Paška, Jaroslav, poslanec NR SR (2018-05-24):
Ďakujem za slovo, no, vyslovím, začnem s tým záverom, pán poslanec. Hovorili ste, že perspektíva, východisko z tejto situácie sú predčasné voľby a nastúpenie novej vlády, ktorá nebude korupčná, ktorá bude riešiť problémy. Ja by som len chcel pripomenúť, že vo svojom vystúpení ste kritizoval zdravotníctvo, a pripomenúť vám to, že také najväčšie problémy zdravotníctva bývali práve opatrenia, ktoré urobila vláda Mikuláša Dzurindu za vašeho pôsobenia. Nastúpenie pána ministra Zajaca a vstup PENTY do zdravotníctva dodnes trpíme ako najväčšie, najväčšie zlo. Viete, ja poznám aj tie kauzy cétečiek a viem, že aj to je problém, ale toľko škody a zla a problémov v zdravotníctve, ako pán Zajac v spolupráci s PENTOU spôsobili, to ešte naozaj to zdravotníctvo prežíva vďaka teda len úsiliu tých zdravotných sestier a lekárov veľmi ťažko. Takže návrat takej garnitúry, ktorá akože bojuje proti korupcii, postavila tunel Branisko, ktorý vytunelovala, potom zdecimovala nielen školstvo, ale aj zdravotníctvo, návrat takej garnitúry bol trestom pre slovenskú, pre slovenských občanov. No a už iba k tomu vašemu komentovaniu pôsobenia Slovenskej národnej strany, viete, ja v tom vidím skôr frustráciu. Frustráciu z toho, že Slovenská národná strana dokázala postaviť na nohy a vybudovať štát Slovenskú republiku, proti ktorému ste vždy zásadne a veľmi tuho bojovali. Takže tá vaša osobná frustrácia, tá je možno aj za tým, ako sa dnes vyjadrujete na adresu pani ministerky Matečnej, lebo je nominantka SNS. Takže vnímam to tak, že každý minister zo Slovenskej národnej strany, každý poslanec zo Slovenskej národnej strany je... (Prerušenie vystúpenia časomerom. Potlesk.)
Hrnčiar, Andrej, podpredseda NR SR (2016-09-23):
S reakciami na faktické poznámky pán poslanec Suchánek.
Šimečka, Michal, podpredseda NR SR (2024-06-19):
Ďakujem pekne. Pán poslanec Gašpar, nech sa páči.
T. Cabaj, podpredseda NR SR: (2010-03-09):
Nikto sa nehlási s faktickou poznámkou. Pani poslankyňa bola posledná v rozprave prihlásená, vyhlasujem rozpravu za skončenú. Pán minister, chcete sa vyjadriť? Ďakujem pekne. Pani spravodajkyňa, chcete sa vyjadriť? Nie. Prerušujem rokovanie o tomto bode programu. Panie poslankyne, poslanci, pristúpime k rokovaniu o návrhu na voľbu členov Rady Slovenského pozemkového fondu a) návrhu vlády Slovenskej republiky na voľbu členov Rady Slovenského pozemkového fondu (tlač 1490) b) návrhu Výboru Národnej rady Slovenskej republiky pre pôdohospodárstvo, životné prostredie a ochranu prírody na voľbu členov Rady Slovenského pozemkového fondu (tlač 1493). Dávam teraz slovo poverenému členovi výboru pre pôdohospodárstvo, životné prostredie a ochranu prírody poslancovi Tiborovi Lebockému a prosím ho, aby podal informáciu o výsledku prerokovania návrhov vo výbore. Nech sa páči, pán poslanec, máte slovo.
Hrnčiar, Andrej, podpredseda NR SR (2019-06-25):
Otváram všeobecnú rozpravu. Do rozpravy som dostal tri písomne prihlášky, za klub OĽANO pán poslanec Eduard Heger a ďalšími prihlásenými sú poslankyňa Soňa Gaborčáková a Anna Verešová.
Gažovičová, Tina, poslankyňa NR SR (2023-12-13):
Ďakujem pekne a ďakujem aj za ten príspevok zameraný na, na zdravotníctvo. Ono niekedy sa zdá pri tých debatách o rozpočte, že je to taká, trochu taký medzigeneračný boj, že kto si viacej ukrojí, ale myslím, že práve pri tom zdravotníctve by mala byť zhoda na tom, že to je niečo, čo sa naozaj týka absolútne, absolútne celej populácie a práve aj tá kvalita zdravotníctva nesmierne ovplyvňuje akoby celkovú, celkovú atmosféru v krajine a vidíme aj na Slovensku taký začarovaný kruh toho, že máme veľké množstvo lekárov a absolventov medicíny, ktorí nám odchádzajú do zahraničia, buď rovno teda odchádzajú študovať v zahraničí alebo odchádzajú po skončení štúdia. Tých študentov, ktorí študujú medicínu na Slovensku a pochádzajú zo zahraničia, tak tí si to tu odštudujú, nechajú tu nejaké peniaze, ale nemáme žiadne integračné nástroje na to, aby sme sa snažili ich tu udržať a čiže na jednej strane nám odchádza lekársky personál a na druhej strane práve aj tá nekvalita toho zdravotníctva prispieva k tomu, že odchádzajú ďalší a ďalší ľudia. Ja som tu už spomínala to množstvo mladých rodín, ktoré, ktoré odchádzajú do zahraničia, alebo mladí ľudia, ktorí si v zahraničí zakladajú rodiny, a viem aj akoby z konkrétnych rozhovorov, aj z výskumov, že práve aj toto, že či budú mať pre svoje deti kvalitnú zdravotnú starostlivosť, je jedna z tých vecí, ktoré zvažujú pri tom, či sa vôbec vrátiť, vrátiť žiť na Slovensko, a to zase súvisí potom aj, aj s tými dôchodcami, že či žijú niekde osamelí a síce dostali príspevok, ale ich rodiny sú ďaleko, alebo že či tá kvalita sa celkovo zlepšuje v krajine. Ďakujem pekne.
Danko, Andrej, predseda NR SR (2017-12-06):
Pán poslanec Grendel, pripraví sa pani poslankyňa Verešová.
Baška, Jaroslav, poslanec NR SR (2012-09-12):
Ďakujem veľmi pekne. Vážený pán poslanec Mičovský, ja som to tiež pochopil podobne, ako aj poslanec Blanár, že vy vlastne nejakým spôsobom nie ste proti tým zmenám, ktoré plánuje vykonať ministerstvo vnútra na úrovni riadenia tejto štátnej správy. Mňa skôr teda tiež zaujal ten Potemkin, že ako by ste tak troška neverili tým veciam, ktoré pripravujeme, a bolo to v tomto volebnom období tu v parlamente a poviem pár príkladov, povedané aj na iných zákonoch, či už to bol spravodajský, zákon o vojenskom spravodajstve, že my neprijmeme ďalší moderný nový zákon o spravodajských službách. Ja neviem, dnes tu bolo spochybnené aj vyšetrovanie Gorily nejakým spôsobom, že neveríte, že sa to dokončí nejakým spôsobom do zdarného konca. Ja by som nebol taký pesimista. Naozaj je tu naozaj vrelá snaha, presvedčenie urobiť tieto veci, dotiahnuť tieto veci do konca, aj tie veci, ktoré sa týkajú tohto zákona, ktorý sa týka zrušenia krajskej štátnej správy. Naozaj je to len prvý krok, úplne malý krôčik do toho celého veľkého prebudovania toho kontaktu tých občanov s miestnou štátnou správou. Hovorili ste o tom, že teda kde ušetriť. Bola taká otázka viac-menej. No tých finančných prostriedkov sa bude dať ušetriť naozaj veľmi veľa. Teraz napríklad majú právnu subjektivitu jednotlivé úrady. Po novom túto právnu subjektivitu nebudú mať, nebudú si môcť obstarávať, budú len tie požiadavky písať na ministerstvo vnútra, kde bude teda centrálny obstarávací orgán, nebude určite toľko budov, za ktoré sa budú musieť platiť rôzne dane z nehnuteľností a teraz aj niektoré štátne budovy sú prenajaté za možno nie výhodné prenájmy pre štát. Niektoré tieto inštitúcie, ktoré majú právnu subjektivitu, majú aj rôzne zmluvy na dodávku energií za rôzne čiastky a toto si myslím, že všetko sa naozaj zmení, len dajme tomu čas a ja pevne verím, že sa to dotiahne dokonca.
P. Paška, predseda NR SR: (2008-05-20):
Vyhlasujem rozpravu za skončenú. Pani ministerka, nech sa páči, chcete sa vyjadriť k rozprave? Máte slovo.
Laššáková, Jana, podpredsedníčka NR SR (2015-03-17):
S reakciou pán poslanec Hlina, nech sa páči.
Žiga, Peter, podpredseda NR SR (2023-12-08):
Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Jurinová, Erika, podpredsedníčka NR SR (2015-04-15):
Pán poslanec Mihál.
Hrušovský, Pavol, podpredseda NR SR (2011-10-11):
O vystúpenie požiadal pán podpredseda Národnej rady Milan Hort. Nech sa páči, pán podpredseda, máte slovo.
Žiak, Miroslav, poslanec NR SR (2022-02-25):
Ďakujem veľmi pekne, vážený pán podpredseda. Pán poslanec Osuský, ako sme u teba zvyknutí vždy, pekne, faktograficky zosumarizoval si to, čo si mal. A ja ťa chcem doplniť v jednej veci, že my sme tu mali počas teraz niekoľkých týždňov skupinu ľudí, ktorí obhajovali Rusko, rozprávali o tom, aký je Putin mierotvorca, dokonca označovali nás ako vlastizradcov. Ja chcem vyzvať všetkých poslancov, ktorí rozprávali o tom, že my sme vlastizradcovia, ktorý toto kázali, rôzni Blahovia, Kotlebovia, Mazurekovia a spol., aby sa vzdali svojich mandátov a v hanbe opustili túto budovu a najlepšie Slovensko priamo do Moskvy. A ja osobne som ochotný zaplatiť letenku. Nech vypadnú z tejto krajiny a nešpinia tento priestor. Ďakujem veľmi pekne. (Potlesk.)
Galek, Karol, poslanec NR SR (2016-06-16):
Ďakujem veľmi pekne. Ako vidno, tie problémy, ktoré sa snaží opozícia riešiť, nie sú iba o Robertovi Kaliňákovi, ktorého týmto opätovne žiadam odvolať, ale keď mám prejsť teda ku konkrétnej reakcii na pána Fecka tiež tu mám pár čísiel. Hovorili ste o tom, ako sa rieši u nás ťažba, ako sa rieši u nás využívanie či už poľnohospodárskej alebo lesnej pôdy. Skutočná ročná ťažba v lesoch už od roku 1995 na Slovensku neustále prekračuje únosnú ťažbu, a to v priemere o 20 %. V roku 2012 bolo vyťažených 1,3 mil. ton energetickej dendromasy, ale potenciál popisovaný stromovej biomasy vhodnej na energetické použitie bol až 2,8 mil. ton. Napriek tomu vtedy bolo využitých 3,8 mil. ton na práve tie energetické účely. Také najvypuklejšie je to na východnom Slovensku, kde celkové ročné využiteľné množstvo drevnej biomasy zo všetkých zdrojov bolo spolu 530-tisíc ton. Ročná spotreba dendromasy v roku 2013 v Prešovskom a Košickom kraji bola až 1 mil. ton. To znamená skoro dvojnásobok. No ale čím to sanujeme? No tak znižujeme rubnú dobu, nelegálne ťažíme dendromasu v lesoch aj mimo nich, prekračujeme ročnú kapacitu porastov na nelesných plochách, robíme výroby okolo lesných ciest alebo vetrolamov, dovážame túto dendromasu zo zahraničia. No a hlavne, čo sa snaží aj tento zákon alebo teda táto drobná novela upraviť, využívame zaradenie dreva do vyšších tried kvality na energetické účely. Toto by sa naozaj nemalo stávať, to drevo vieme využiť aj efektívnejšie, a preto prosím pánov poslancov o podporenie návrhu. Ďakujem.
P. Hrušovský, predseda NR SR: (2003-03-05):
I. Hopta, poslanec: Vážená kolegyňa poslankyňa, ja neviem, kedy ste naposledy navštívili nejaký poľnohospodársky podnik. Neviem, či ste vôbec v živote boli na nejakom poľnohospodárskom družstve, pretože ak by ste videli tie poľnohospodárske podniky, ktoré v súčasnosti existujú, tak sú to iba rozvaliny budov, sú zarastené burinou. Čiže to im priniesol súčasný vami vychvaľovaný kapitalistický režim. Pán Banáš, viete čo, ja si osobne myslím, že ak hovoríte o tom, že sa predĺžila dĺžka života o 1,5 roka, máte pravdu, ale to nie je zásluhou posledných 13 rokov, lebo lekári vám určite povedia, že je to zásluhou toho, že človek má určitú životosprávu, mal určitý systém života počas svojho života ako takého, čiže je to predovšetkým zásluhou bývalého socialistického režimu. (Smiech v sále.) Áno. A uvidíme tak o 20 – 30 rokov, ako sa potom bude predlžovať život. Vy hovoríte o tom, že niekto utekal za socializmu na Západ. Ja vám chcem povedať, že aj napriek tomu, že sa v súčasnosti otvorili hranice, naozaj už nikto neuteká na Západ, ale nie preto, že by nechcel sa tam ísť niekto pozrieť, ale jednoducho preto, že občania už nemajú základné finančné potreby na zabezpečenie svojich životných potrieb, nehovoriac ešte o financiách na cestovanie na Západ. Čiže ja som presvedčený, že vaše toľké vychvaľovanie súčasného režimu je určite v rozpore s tým, čo ste si mysleli a presadzovali do roku 1989. To je jedna poznámka. A po druhé, viete, prijal by som to možno od niekoho iného, ktorý nepracoval pre bývalý systém, tak ako ste pracovali vy, pričom teraz zastávate úplne opačné názory. Nechcem sa k tomu ďalej vyjadrovať, ale to aj svedčí o tom, aký ste.
Suja, Miroslav, poslanec NR SR (2021-06-25):
Môj kolega Ondrej Ďurica veľmi správne podotkol vo svojom vystúpení, že pes je živý tvor. Áno, vážení kolegovia, kolegyne, tolerovať takéto konanie je v 21. storočí v strede Európy, v krajine, ktorá je súčasťou Európskej únie, ja si myslím že nie je mysliteľné. A preto verím, že tento návrh zákona dostane podporu naprieč celým politickým spektrom a nebudeme sa pozerať, kto ho predkladá alebo aká koaličná zmluva ma viaže alebo zväzuje ruky, že nikomu tento zákon nemôže byť v rozpore s jeho svedomím a vedomím, alebo niečím, čo by nemohol, s čím by nemohol súhlasiť. Ondro Ďurica to povedal veľmi pekne, veľmi mierne. Dúfam, že jeho slová padli na úrodnú pôdu a za tento zákon zahlasujete. Ďakujem.
P. Hrušovský, predseda NR S: (2003-02-06):
(Hlasovanie.) 142 prítomných, 19 za návrh, 74 proti, 48 sa zdržalo, 1 nehlasoval. Konštatujem, že návrh sme neschválili. Prosím, ďalší návrh. R. Vavrík, poslanec: Pán predseda, teraz treba dať hlasovať o pozmeňujúcom návrhu, ktorý predložil brano-bezpečnostný výbor. Jeho presné znenie máte uvedené v tlači 144a v prílohe.
Fecko, Martin, poslanec NR SR (2013-09-20):
Ďakujem pekne. Nechcem to naťahovať, iba krátko sa vyjadrím. Tiež vítam tento návrh zákona, ktorý tu bol. A som bol rád, že pani predkladateľka povedala, že sa to bude týkať celého Slovenska, nie iba Bratislavy, pretože žijeme na Slovensku. A ešte musím povedať tak pre uváženie, tak na rozjímanie, mali sme možnosť po prístupových rokovaniach do EÚ, čo sa týka plochy viníc, mať 22 000 hektárov. Vyzerá to tak, že v súčasnej dobe ich máme produkčných 8 000. To, koľko je ich opustených, nechcem hovoriť, nech ich bude 12 tisíc, dobre, kolegovia. To je polovica z toho, čo máme. Chmeľnice už vôbec nemáme. O ovocných sadoch nechcem ani hovoriť, koľko ich máme, koľko ich nemáme. Takže ja by som bol možnože rád aj na polemiku aj do druhého čítania, možnože aj ovocnými sadmi keby sme sa trošku zaoberali, či by aj tie nemohli mať nejakú ochranu. Nechcem povedať, v akom rozsahu by to malo byť. Ale myslím si, že nemôžeme diskriminovať aj inú nejakú kultúru a druh pozemku na poľnohospodárskej pôde, pretože aj tam sú pracovné príležitosti. Samozrejme, v súčasnosti správne delikty, resp. priestupky sa týkali iba tokajskej oblasti vinohradníckej. Teraz sa to vypúšťa. To znamená, berie sa to celoplošne. Tak som rád a dúfam, že aj naše ďalšie generácie, ktoré prídu po nás nájdu Slovensko aj s vinicami, aj s ovocnými sadmi, aj s chmeľnicami. Ďakujem pekne a každopádne odporúčam podporiť tento návrh zákona, ktorý, myslím, ide cez politické spektrum a nie je politický, ale je vecný. Ďakujem pekne.
Mego, Jaroslav, poslanec NR SR (2024-06-11):
Ďakujem pekne za slovo. Vážené panie poslankyne, vážení páni poslanci, vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Komplexnou dohodou o leteckej doprave medzi členskými štátmi Zduženia národov Juhovýchodnej Ázie a Európskou úniou a jej členskými štátmi, tlač 288a. Predseda Národnej rady Slovenskej republiky rozhodnutím č. 354 z 27. mája 2024 pridelil návrh na prerokovanie ústavnoprávnemu výboru a výboru pre hospodárske záležitosti. Za gestorský výbor určil výbor pre hospodárske záležitosti. Ústavnoprávny výbor o návrhu rokoval 6. júna 2024 a prijal uznesenie č. 91. Výbor pre hospodárske záležitosti o návrhu rokoval 10. júna 2024 a prijal uznesenie č. 65. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Komplexnou dohodou o leteckej doprave medzi členskými štátmi Združenia národov Juhovýchodnej Ázie a Európskou úniou a jej členskými štátmi rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Komplexnou dohodou o leteckej doprave medzi členskými štátmi Združenia národov Juhovýchodnej Ázie a Európskou úniou a jej členskými štátmi a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov vrátane návrhu uznesenia Národnej rady Slovenskej republiky bola schválená uznesením gestorského výboru č. 84 z 11. júna 2024. Týmto uznesením ma výbor zároveň poveril, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Pán predsedajúci, otvorte, prosím, rozpravu.
Pellegrini, Peter, predseda NR SR (2024-01-17):
Pán poslanec Majerský František.
Pčolinský, Peter, poslanec NR SR (2019-10-16):
Ďakujem pekne. Vážený pán predsedajúci, vážená pani námestníčka, vážení kolegovia, ja budem výnimočne veľmi stručný. Ja mám na vás len dve otázky. Prvá otázka, keďže takto, mám na vás len dobré referencie, na vás ako na osobu, mám na vás len dve otázky. Prvá otázka znie: Ako vy, ako námestníčka Generálnej prokuratúry, vnímate situáciu s medializovanými informáciami, týkajúcich sa prokurátorov, mám na mysli tých, ktorí museli odstúpiť a samozrejme aj bývalého generálneho prokurátora. Čiže zaujímalo by ma, ako vy na to pozeráte ako osoba, nie ako funkcia námestníčky, ale vy ako prokurátorka ako osoba? Ako to vy vnímate, lebo nehádžem do vreca všetkých prokurátorov, všetkých sudcov, všetkých policajtov, všade sú čierne ovce a mňa by zaujímalo, že ako to vy vnímate. Čo to robí s vami, čo to robí s Generálnou prokuratúrou, s vašimi kolegami a čo to robí celkovo s prokuratúrou na Slovensku? A druhá otázka znie, či si myslíte vzhľadom na to, že dnes koluje všade zvukový záznam Gorily a vzhľadom na to, že tu máme nejaké rozhodnutie Ústavného súdu z minulosti, týkajúce sa Gorily, či si myslíte, že je právne nejaký postup, niečo, aby dnes zverejnené nahrávky boli použiteľné v trestnom konaní. To znamená vzhľadom na to, čo už vyšlo na Ústavnom súde, a to, čo vyšlo dnes, to, čo sa našlo u Kočnera na USB-čku, tak či si myslíte, že tieto nahrávky sú použiteľné v súvislosti s vyšetrovaním Gorily v trestnom konaní. To je aj v podstate všetko, čo mám na srdci. Ďakujem pekne.
Martvoň, Anton, poslanec NR SR (2015-04-16):
Pán Radačovský, pán Radačovský... (Reakcie z pléna. Prerušenie vystúpenia predsedajúcou.)
Petrák, Ľubomír, poslanec NR SR (2014-09-19):
Ďakujem pekne za slovo. Vážený pán predseda zahraničného výboru, musím vás osloviť takto, lebo ste reálne predsedom Zahraničného výboru Národnej rady Slovenskej republiky, a v tejto súvislosti chcem povedať, že od predsedu zahraničného výboru by som očakával ďaleko vyváženejšie vystúpenie, ako ste ho predviedli dnes vy. Ja som tomu vystúpeniu nie celkom rozumel, nakoľko značnú časť tohto vystúpenia ste sa venovali problematike NATO a NATO do tohto konfliktu podľa môjho názoru rozhodne nepatrí ako organizácia. S neuveriteľnou ľahkosťou ste pomenovali, že malajzijské lietadlo bolo takmer s istotou zostrelené z územia kontrolovaného separatistami. Ja sledujem túto diskusiu na internetových fórach a musím povedať, že videl som aj fotky zostreleného lietadla a určite mi nepripomínali výbuch, ktorý spôsobí riadená strela, ale mi skôr pripomínali plech prevŕtaný dávkou z guľometu. Pán Šebej, vy sa obávate, že v Európe prevládnu politici typu Chamberlaina. Ja sa obávam, že v Európe prevládnu politici typu Andersa Fogha Rasmussena, ktorý s neuveriteľnou ľahkosťou povedal, že do toho, koho my prijmeme do NATO, nám nikto nebude rozprávať. Ak to preložím voľne, tak musím povedať, že najskôr budeme podporovať vojenský konflikt v nejakej tretej krajine, následne ju prijmeme do NATO a potom s ľahkosťou povieme, že sa na túto krajinu vzťahujú všetky záväzky podľa článku 5 zmluvy o NATO. Toto považujem za hazard s bezpečnostnými záujmami Slovenskej republiky, od predsedu zahraničného výboru by som to neočakával.
Paška, Pavol, predseda NR SR (2012-09-12):
Pán poslanec Kadúc.
M. Košútová, poslankyňa: (2009-09-09):
„Vážená pani poslankyňa, obraciame sa na vás ako na spravodajkyňu  k návrhu zákona, ktorým  sa  mení  a  dopĺňa   zákon č. 39/2007 Z. z. o veterinárnej starostlivosti v znení neskorších predpisov, ktorý predložil poslanec Národnej rady Ing. Záhumenský. Týmto si vás v mene Slovenského zväzu prvovýrobcov mlieka dovoľujem požiadať o podporu tohto návrhu zákona v rámci schvaľovacieho procesu v Národnej rade Slovenskej republiky. Slovenský zväz prvovýrobcov mlieka združuje asi 270 subjektov, čo predstavuje cca 10-tisíc zamestnancov poľnohospodárskej výroby, ktorí produkujú vyše 60 % celoslovenskej produkcie kravského mlieka. Zastávame názor, že uvedený návrh zákona by bol pre chovateľov hospodárskych zvierat veľkým prínosom. Umožnil by osobám, ktoré spĺňajú odbornú kvalifikáciu potrebnú pre výkon veterinárnych asistentov vykonávať definované veterinárne činnosti pod dozorom súkromných veterinárnych lekárov. Zavedením tohto opatrenia by sa vytvorili podmienky pre zlepšenie veterinárnej starostlivosti o zvieratá a znižovanie nákladov, čo je v súčasnej dobe nevyhnutné nielen pre zvyšovanie efektívnosti, ale dokonca pre udržanie prvovýroby mlieka a s tým súvisiacej zamestnanosti na Slovensku. S úctou Ing. Alexander Pastorek, predseda.“ Vážení kolegovia, obraciam sa preto na vás so žiadosťou, aby ste podporili predložený návrh zákona a aby sme ho mohli prerokovať v druhom čítaní. Ďakujem pekne.
P. Hrušovský, predseda NR SR: (2004-03-10):
Nech sa páči, pán poslanec Paška.
Kollár, Boris, predseda NR SR (2021-06-23):
S ďalšou poznámkou faktickou vystúpi pán poslanec Štefan Kuffa.
Laššáková, Jana, podpredsedníčka NR SR (2012-12-18):
Pán poslanec Brocka, nech sa páči.
Hlina, Alojz, poslanec NR SR (2015-05-13):
Ďakujem veľmi pekne. Na tú poslednú faktickú mi napadá tak narýchlo jeden, Žampa, sa, myslím, volá ten lyžiar. On tiež má nejaké štátne peniaze z toho, že chodí lyžovať. A ide mu pani Vaľová nominovať trénera? Viete, prísne vzaté, dajte návrh zákona, aby Žampovi nominovali trénera smeráci. Však vy ste tu najkompetentnejší z kompetentných. Proste ak je to raz štátne, tak chcete do všetkého vidieť, hej. Tak to má fungovať? Iné som chcel ešte k tomu príspevku povedať. A poviem pravdu, že ma mráz obchádza z tých ľudí, ktorí sú údajne liberáli, kde pani Nicholsonová donesie návrh, že nie je možné ospravedlniť dieťa zo sexuálnej výchovy na škole. Pán Poliačik tu bude hovoriť o nejakej insitnosti. Pán Poliačik, ja som sa nikdy na nič nehral, kľudne mi môžete povedať bača. Neurazím sa na to. Prečo to potrebujete zdôrazniť? Vy ste asi odborník na vzdelávanie, ale ma obchádza mráz z toho. Keby ste mňa raz už nie moje deti, ale mojich vnukov alebo vnúčence nútili sa učiť v kobke, kde sú starší, mladší. A tie vaše pedagogické prístupy si kľudne aplikujte, kde chcete, ako chcete, ak vám to tento parlament dovolí, len, prosím vás, urobte to aspoň tak, že nebudete nútiť moje vnúčatá do toho a budete ich presviedčať, aké je to geniálne, keď sú deti medzi sebou staré, mladé a všetko dokopy a budú sa učiť všetko naraz a o všetkom a bude tam ohm a ja neviem, čo všetko tam budú robiť. Prosím vás, aspoň zabudnite na to. Dobre, ja verím, že tento parlament sa nikdy nedá a tomuto liberálnemu teroru v tomto prípade nikdy sa nepodvolí.
Vons, Peter, poslanec NR SR (2021-10-20):
Tak teraz nie som si istý, či to mám dobre. (Smiech v sále.) Neviem, koľkýkrát som tu už dneska. (Krátka pauza.)
V. Veteška, podpredseda NR SR: (2004-05-20):
I. Belohorská, poslankyňa: Ďakujem pekne, pán predsedajúci. Pani poslankyňa, na začiatku svojho vystúpenia ste povedali, že sme si pred zákonom rovní. Chcem vás uistiť, že všetky tieto zákony postavili občana do nerovného postavenia a sú rovní a rovnejší a závisí to od hrúbky peňaženky alebo od výšky bankového konta. Ak ste hovorili, že budete, možno som to tak pochopila, že budete súhlasiť s týmito zákonmi, ak sa prijmú vaše pozmeňujúce návrhy, tak vás chcem upozorniť, ak sa nepostavia dobré základy domu, tak bezpečnosť toho obyvateľa domu sa nezlepší dobrým zábradlím. Takže ak je zákon z princípu a my sme doteraz vystupovali nielen k jednotlivým niektorým vytiahnutým bodom týchto zákonov, ale proti filozofii, na ktorej tieto zákony sú postavené, že vlastne ekonomicky ovplyvňujú celý chod zdravotníctva. Ak ste spomínali prevenciu mladých osôb, chcem vás uistiť, pracovala som, končila som, odchádzala som do politiky ako primárka preventívneho centra, chcem vás uistiť, že každá choroba a každý vek občana má svoje riziká, kde sa dá prevenciou predísť danému ochoreniu. Tak ako u malých detí je možno dôležité odhaliť niektoré srdiečkové vady, ako ste ich spomínali, alebo logopédia, alebo ochorenia očí, tak zase vo veku 50 rokov, keď je najvyšší výskyt niektorých druhov karcinómov, vo veku 60 rokov, presne vieme, ktoré ochorenia a ako urobiť diagram na prevenciu... (Prerušenie vystúpenia časomierou.)
Klus, Martin, podpredseda NR SR (2019-10-25):
Ďakujem. V tejto chvíli sa pýtam, či sa chce niekto do rozpravy prihlásiť ústne. Končím možnosť prihlásenia sa ústne. Evidujem jedného prihláseného – pána poslanca Ivana.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 147 poslancov, za 140, proti 6, 1 sa zdržal hlasovania. Konštatujem, že sme v treťom čítaní . Otváram rozpravu. Nikto sa nehlási do rozpravy. Končím rozpravu. Nech sa páči.